Yena

* Splash art
* โมเดล

**Yena** (ยีน่า) **The Crescent Maiden** เป็นฮีโร่ลำดับที่ 85 ของเกม Arena of Valor ที่เข้าเกมมาในวันที่ 4 มิ.ย. 2019 ตำแหน่งไฟต์เตอร์/แอสซาซิน

## เนื้อเรื่อง

"เจ้าจักเป็นหนึ่งเดียวและเป็นทุกสิ่ง จากการเริ่มต้นสู่จุดจบ ดวงตะวัน จันทรา และหมู่ดาวจะโค้งคํานับต่อความประสงค์ของเจ้า นามของเจ้าจะถูกสรรเสริญทั้งอดีตกาล ปัจจุบัน และอนาคตอันแสนไกล เจ้าจักเป็นสัจธรรมเพียงหนึ่งเดียว ที่จะถูกสรรเสริญเหนือทุกสรรพสิ่ง"

ด้วยประโยคสุดท้ายของ Azzen'Ka อาณาจักรแห่งจอมปีศาจก็ก่อตัวขึ้นเหนือซากของจักรวรรดิ Helios พายุทรายโหมกระหนาบดบังแสงจากดวงตะวัน หลังการยึดอํานาจจบลง Yena ก็ได้รับมอบหมายหน้าที่ใหม่จากคณะปฏิวัติ ในการสวดภาวนาและถวายระบําสรรเสริญแต่เทพเจ้าที่พวกเขาเคารพบูชา Yena หญิงสาวร่างผอมบางคนหนึ่งเดินตรงเข้ามาพร้อมเรียกหาเธอ Yena หลบซ่อนตัวในความมืดพร้อมเหลือบมองไปยังรอบๆ เพื่อให้แน่ใจว่าไม่มีผู้ใดอยู่ในบริเวณนี้ ก่อนที่เธอจะดึงหญิงสาวผู้นั้นเข้ามาหลบที่หลังเสาต้นใหญ่ เธอคือ Heidi ข้ารับใช้ของ The Temple

"มีเรื่องอะไร?" Yena กระซิบ

"ข้าพบของบางอย่าง"

"เจ้าพบอะไร? สําคัญขนาดต้องคุยกันตอนนี้เลย?"

"คือ... ข้าก็ไม่แน่ใจนัก ว่าไม่รู้ว่าจะต้องทําอย่างไรกับมันดี ท่านเป็นคนเดียวที่ท่าจะสามารถคุยเรื่องนี้ด้วยได้" หลัง Heidi พูดจบ นางก็ได้หยิบของบางอย่างออกมาจากกระเป๋า รูปร่างของมันเหมือนเป็นผลึกบางอย่างที่ส่องแสงเป็นประกาย

"นี่มันผลึก Andura!? เจ้าไปพบมันจากที่ไหน?"

"น.. นักโทษค่ะ นักโทษคนหนึ่งในวิหาร"

"นักโทษงั้นรึ? หรือว่าจะเป็น..." Yena พึมพำ

"เอ่อ Yena? ท่านบีบแขนข้าแน่นไปนะ ข้าเจ็บ"

"โอ้! ข้าขอโทษ" Yena ปล่อยแขน Heidi และหยิบผลึกมาจากเธอ พร้อมบอกว่า

"เจ้าห้ามไปบอกใครเรื่องนี้ เข้าใจมั้ย?"

"ด.. ได้คะ ข้าจะไม่พูดกับใครแม้แต่คําเดียว"

หลังพูดจบ Heidi ก็เดินจากไปในความมืด Yena ได้ปะติดปะต่อเรื่องราวบางอย่างได้ในวันที่จักรวรรดิถูกโค่น คลังสมบัติของราชวงศ์ก็ถูกทิ้งร้าง แต่กลับกลายเป็นว่ากลุ่มปฏิวัติไม่พบอะไรในนั้นเลย ทั้ง Andura Shard และผู้รอดชีวิตที่สืบเชื้อสายราชวงศ์ ครั้งหนึ่ง เธอเข้าร่วมกับกลุ่มปฏิวัติเพียงเพราะอุดมคติของพวกเขาที่บอกว่า จะหลอมรวมชนชั้นสูงและชนชั้นล่างให้เป็นหนึ่งเดียว แท้จริงแล้วมันเป็นแค่คําลวงที่จะทําให้คณะปฏิวัติขึ้นสู่อํานาจ และมีศักยภาพมากพอที่จะก่อรัฐประหาร เนื่องมาจากในยุคสมัยของจักรวรรดิ Helios ชนชั้นปกครองดื่มด่ำไปกับความหรูหราและผลผลิตจาก Andura Shard การปกครองของจักรวรรดิในยุคนั้นสร้างความยากลําบากให้แก่ชนชั้นล่างเป็นอย่างมาก และนั่นคือเหตุผลที่ Yena เข้าร่วมกับกลุ่มปฏิวัติ แต่ ณ เวลานี้ Yena ต้องเผชิญกับตัวเลือกที่ยากยิ่งกว่า เธอต้องเลือกระหว่าง ออกเดินทางค้นหาองค์รัชทายาทแห่งจักรวรรดิที่ล่มสลายหรือรายงานเรื่องทั้งหมดแก่ The Temple ที่แย่กว่านั้น ทําไมถึงต้องเป็น Heidi ที่เป็นผู้พบ Andura Shard

"หรือว่านี่จะเป็นกับดัก?" Azzen'Ka อาจจะอยู่เบื้องหลังเรื่องนี้ก็เป็นได้

"จงสวามิภักกับข้า และเจ้าจะได้เป็นใหญ่ในอาณาจักรใหม่ของข้า" Yena โค้งคํานับพร้อมถวายความภักดีต่อ Azzen'Ka

"ท่าน Azzen'Ka ผู้มีอํานาจเหนือทุกสรรพสิ่ง ชีวิตและเกียรติของข้านอมอบให้แก่ท่านเพียงผู้เดียว"

"จงไปซะ ไปยังดินแดนที่แสงจากตะวันยังเฉิดฉาย หาตัวเจ้าชาย Murad ให้พบ และนําเศษเสี้ยวของผลึกนั้นกลับมา"

Yena จึงออกเดินทางตามคําบัญชา ถึงจักรวรรดิ Helios จะเคยเป็นศัตรูกับเธอ แต่จักรวรรดิใหม่ของ Azzen'Ka นั้นก็เป็นศัตรูที่เลวร้ายไม่แพ้กัน และการที่จะโคน Azzen'Ka และจักรวรรดิใหม่ลงให้สําเร็จนั้น Yena จําเป็นจะต้องตามหา Murad และอาวุธที่สร้างจากเศษ Andura Shard ของเขา

"ศัตรูของศัตรู ก็ยังคงเป็นศัตรูอยู่ดีนั่นแหละ"

## ข้อมูลขั้นสูง

* เดินทางทั่วทะเลทราย รับรู้ถึงความทุกข์ผู้คน

* ถูกโหวตให้เป็น "สุดยอดสาวฉายเดี่ยว"

* "ดูเป็นคนอ่อนแอ แต่ดื้อรั้นมาก" - กล่าวโดย Murad

* มีความเกลียดชังต่อขุนนางเก่าอย่าง Murad

* ภายแรกไม่มีความสามารถด้านการเต้นรำเลย ต้องฝึกหนักเป็นเวลาหลายปี

## ความสัมพันธ์

* **Murad - คลุมเครือ:** "นี่น่ะเหรอคนที่เคยเป็นเจ้าชาย?" Yena ไม่รู้ว่า Murad ไปเจออะไรมาในช่วงไม่กี่ปีมานี้ เขาไม่เหลือคราบขุนนางที่เธอเกลียดอยู่เลย แถมยังทำให้เธอรู้สึกมีความหวังแทนด้วยซ้ำ

* **Azzen'Ka - ศัตรู:** แม้ Yena จะดูเหมือนข้ารับใช้ที่ซื่อสัตย์ แต่ความจริงแล้วเธอกำลังหาทางที่จะโค่นล้ม Azzen'Ka อยู่ ขอเพียงเธอหาให้เจอว่าจุดอ่อนเขาคืออะไร...

## เนื้อเรื่องเสริม

เรื่องเก่าๆ ในทะเลทราย

“แล้ว.. เจ้าเข้าร่วมกลุ่มปฏิวัติได้ยังไง?”

ทะเลทรายภายใต้แสงจันทร์เหมือนดั่งมหาสมุทรที่หลับใหล เนินทรายไม่ต่างจากคลื่นในทะเล ดาวบนท้องฟ้าส่องประกายระยิบระยับ Yena ที่นั่งอยู่หน้ากองไฟ แสงไฟส่องเข้าที่หน้าเธอ เธอมองไปที่พระจันทร์ดวงใหม่ซึ่งอยู่ห่างไกล ความคิดของเธอก็ลอยไปไกลแสนไกลเช่นกัน... เมื่อ Yena อายุครบ 15 ปี ก็ถึงเวลาพิธีบรมราชาภิเษกของเจ้าชายแห่งจักรวรรดิ Helios เธอจูงมือน้องสาวและเดินผ่านฝูงคนที่มาร่วมพิธีเพื่อไปยังด้านหน้าสุด นี่เป็นครั้งแรกที่ได้พบเจอเจ้าชาย เขาใส่เสื้อคลุมยาวสีขาว ร้อยด้วยทองคำ และมีเพชรฝังอยู่ระยิบระยับ

"เขาดูดีกว่าที่ลือกันเสียอีก นี่สินะเจ้าชายแห่ง Helios" Yena ก้มมองเสื้อผ้าขาดๆ ของตนเอง พร้อมเกิดความรู้สึกอับอาย เธอจึงพยายามใช้มือกดลงบนผ้า หวังว่าจะทำให้เรียบขึ้น เธอรู้สึกอิจฉาชายผู้นี้

“ได้ข่าวว่าเจ้าชายอายุเท่าฉันเลย..” หลังเสร็จสิ้นพิธี สองพี่น้องยังคงเดินเล่นอยู่ในเมือง

อยู่ๆ Yena ก็พูดขึ้นมาว่า “เราต่างเป็นลูกหลานของทะเลทราย ทำไมเขาถึงมีเสื้อสวยๆ ใส่แต่เรากลับไม่มีอะไรเลย?”

น้องสาวตัวเล็กกำาลังกินแผ่นแป้งร้อนๆ จึงพูดด้วยเสียงที่เหมือนมีจองในปากว่า “นั่นเจ้าชายนะ จะมาเทียบกับชนชั้นต่ำต้อยอย่างเราได้ยังไง”

ขณะที่ Yena กำลังจะเถียงกลับ มือของเธอก็ถูกดึงไปโดยพ่อค้าอ้วนๆ คนหนึ่งที่กำลังจ้องมาที่สองพี่น้องด้วยความโมโห ด้านหลังของเขามีกองผ้าและเครื่องเทศหล่นอยู่ เขายืนยันว่า Yena เดินชนรถม้าจนของตกกระจาย ทำให้ผ้าไหมราคาแพงเปื้อนดิน เขาต้องการให้ Yena ชดใช้

“ขอทานพวกนี้มาจากไหนเนี่ย?” เศรษฐีตบหน้าของ Yena เธอโมโหมาก และวิ่งไปต่อยเศรษฐีจนหน้าหงาย ทาสของเศรษฐีต่างวิ่งขึ้นมารุมทำร้ายร่างบางๆ ของเธอ แม้จะมีคนเดินผ่านมากมาย แต่ก็เอาแต่มุงดูแต่ไม่ให้ความช่วยเหลือใดๆ เพราะไม่มีใครเชื่อคำพูดของเธอเลย

“โวยวายอะไรกัน หลีกทางเดี๋ยวนี้” ผู้คนแหวกทางออกมาให้ขบวนรถม้าทองคำของเจ้าชายเดินผ่าน มีแต่คนลือกันว่าเจ้าชายท่านนี้มีจิตใจดี จึงทําให้เศรษฐี และทาสหยุดมือ และถอยห่างออกไป Yena จึงถือโอกาสนี้พาน้องสาวิ่งหนีอย่างรวดเร็ว Yena รู้สึกอับอายมาก เธอเกิดและโตมากับชนเผ่าพเนจรผู้รักในอิสระ เธอไม่เคยตกอยู่ในสภาพแบบนี้ เธอไม่เข้าใจว่าทำไมเจ้าชายถึงใช้ชีวิตอย่างหรูหรา ไม่เข้าใจว่าเศรษฐีทำไมถึงใจดำยิ่งนัก และไม่เข้าใจทำไมผู้คนถึงเย็นชาขนาดนี้

"มันไม่ควรจะเป็นแบบนี้ ไม่ควร...." Yena คิดในใจว่า ชาตินี้คงไม่ได้เจอเขาแล้วล่ะ

หลังกลับไปที่บ้านเกิด Yena พ่อของเธอได้ถูกเรียกไปเป็นทหารในสงครามระหว่าง Helios และ Azzen'Ka ที่สู้รบกันมาเป็นสิบๆ ปี จากนั้นก็ไม่เคยกลับมาอีกเลย ส่วนแม่ที่ท่างานเลี้ยงครอบครัวก็ล้มบ่วยเพราะความเหน็ดเหนื่อย และเสียชีวิตในเวลาต่อมา Yena จึงได้พาน้องสาวมาที่ถ้ำแห่งหนึ่ง เธอเคยถูกผู้ใหญ่ตักเตือนห้ามไม่ให้เข้าใกล้ถ้ำแห่งนี้ พวกผู้ใหญ่บอกว่า คนที่อาศัยในถ้ำเป็นผู้ทรยศจักรวรรดิ และจะถูกลงโทษในไม่ช้า ในนี้มีสมาชิกของกลุ่มปฏิวัติปักหลักอยู่ พวกเขาไม่ได้ถาม Yena ว่าอะไรท่าให้เธออยากเข้าร่วมองค์กร เพราะสายตาของเธอบ่งบอกทุกสิ่งแล้ว...

“อืม... งั้นที่เจ้าเข้าร่วมกลุ่มปฏิวัติเพราะอิจฉาข้าสินะ”

Yena ถูกดึงกลับมาสู่โลกแห่งความจริง ชายหนุ่มนั่งอีกฝั่งของกองไฟพูดสรุปกับเรื่องที่เธอเล่ามา ใครจะไปคิดได้ว่าการพบกันครั้งนั้นเมื่อเธออายุ 15 ปี จะทำให้วงล้อแห่งชีวิตเริ่มหมุน อดีตเจ้าชายแห่งจักรวรรดิจะกลายเป็นผู้ร่วมเดินทางกับเธอในทะเลทรายแห่งนี้ Murad ถือขวดเหล้าไว้ที่มือซ้าย วางมือขวาไว้บนเขา เขาปล่อยผมให้ปลิวไปกับสายลม ใบหน้าเขาไม่เหลือความคึกคะนองของชายหนุ่มอีกแล้ว มีเพียงรอยแผลที่บ่งบอกถึงประสบการณ์ชีวิตที่ไปพบเจอมา แม้เขาจะเป็นอิสระ แต่เขาดูโดดเดี่ยวมาก.... แต่กำลังจะไม่โดดเดี่ยวก็เพราะกองโจรที่กำลังเข้ามาใกล้นี่แหละ Yena กระโดดอย่างรวดเร็วมาที่ด้านหลังของ Murad แต่ระหว่างนั้นเธอได้จัดการกับโจรไปแล้ว 1 คน Murad สร่างเมาทันที พร้อมกับกล่าวว่า

“ข้าจัดการคนพวกนี้เอง เจ้าหลบด้านหลังมาแล้วค่อยหาโอกาสโจมตี"

Yena ยักคิ้วพร้อมกับยอมให้เขาโชว์ศักดิ์ศรีความเป็นชาย แต่เป็นไปตามคาด Murad ไม่สามารถต่อสู้คนเดียวเป็นเวลานานได้ หลังสู้ไปสักพัก เขาก็เริ่มหายใจไม่ค่อยทัน Yena จึงเดินมาข้างๆ Murad และประกบดาบเข้าด้วยกันเป็นรูปพระจันทร์เต็มดวง เธอวิ่งอย่างพลิ้วไหวท่ามกลางหมู่ศัตรู ท่าที่สวยงามดั่งนางฟ้าที่เต้นรำใต้แสงจันทร์ แม้แสงเงาที่เกิดจากอาวุธของเธอจะสง่าเพียงใด แต่พลังที่ถูกเธอโจมตีนั้นทำให้ศัตรูล้มตายกันหมด เธอบิดขี้เกียจแบบสวยๆ และมองเห็นว่ามีโจรคนสุดท้ายกำลังวิ่งหนีออยู่ Yena ขำเบาๆ พร้อมพูดกับ Murad ที่ยืนอึ้งอยู่ข้างๆ ว่า

"ข้าถนัดต่อสู้แบบชิ่งๆ หน้ามากกว่า เรื่องเก็บเศษเก็บซากฝากท่านด้วยละกัน”

Murad ที่เพิ่งหายตกใจ จึงรีบพุ่งไปด้านหน้าด้วย Thorn of Time Yena ยังไม่ทันเห็นท่าทางของ Murad เลย โจรคนนั้นก็ล้มตายเสียแล้ว

"ตายหมู่..."

เลือดสีแดงส่องประกายใต้แสงจันทร์ Yena ยืนอยู่บนยอดเนินทราย อ้าแขนกว้าง แสงจันทร์ส่องลงมาสู่ผิวอันสวยงามของเธอ ก่อนจะหันกลับไปยิ้มให้ Murad

“ท่านถามว่าทำไมฉันถึงเข้าร่วมกลุ่มปฏิวัติ มีเหตุผลง่ายๆ เลย 2 คำ"

“ไม่-ยุติธรรม”

---จบ---

## ชีวประวัติ

Yena มาจากชนเผ่าพเนจรที่อยู่ฝั่งตะวันออกของทะเลทราย เธอรักเสียงดนตรีและการเต้นรำแต่เด็ก เนื่องจากสงครามระหว่าง Helios และ Azzen'Ka
สู้รบมากว่าสิบปี ทำให้ผู้ปกครองจักรวรรดิไม่มีเงินเหลือที่จะส่งมาเลี้ยงดูชนเผ่าแดนไกลเหล่านี้ จึงทำให้ครอบครัว Yena ใช้ชีวิตอย่างยากจน เมื่อ Yena อายุได้ 5 ปี น้องสาวเธอก็ได้เกิดมา ส่วนพ่อของเธอถูกรียกตัวไปกณฑ์กหาร และ Yena ก็ไม่เคยได้เจอพ่ออีกเลย ภาระเลี้ยงดูครอบครัวตกมาที่แม่ ทำให้แม่ของเรอเหน็ดเหนื่อยมากจนล้มป่วย และทำให้ครอบครัวของเธอยากลำบากขึ้นไปอีก เมื่อคนตกอยู่ในสภาพที่ทรหด มักจะเกิดความคิดต่อต้าน เมื่อ Yena อายุ 10 ปี เธอได้รู้จักกับกลุ่มปฏิวัติผ่านพี่ชายคนสนิท เมื่อเธออายุ 15ปี Yena และน้องสาวได้มีโอกาสมาร่วมพิธีบรมราชาภิเษกที่เมืองหลวงของจักรวรรดิ --- เมืองพระอาทิตย์ Yena ได้พบกับ Murad ครั้งแรกที่นี่ และเป็นที่นี่เช่นกัน ที่ทำให้ธออับอายจากความต่างในฐานะ ปลูกฝั่งความคิดที่แตกต่างไว้ในใจเธอ หลังกลับไปที่บ้านเกิด แม่ของเธอก็เสียชีวิต เรอจึงเข้าร่วมกลุ่มปฏิวัติใหม่ เธอได้รับการปลอมแปลงฐานะใหม่ โดยถูกคัดเลือกให้เข้าไปรับการฝึกอบรมจาก The Temple และการศึกษาของเทพเจ้า สุดท้ายก็กลายเป็นข้ารับใช้ของ The Temple ในที่สุด เมื่อเธอมีโอกาสเจอเศษ Andura Stone ทำให้ Yena ตัดสินใจเข้าหา Azzen'Ka และได้รับความเชื่อใจอย่างรวดร็ว เรอถูกมอบหมายให้ออกตามล่าตัว Murad เพื่อพาตัว และอาวุธของเขากลับมา Yena ตามหาตัว Murad จนเจอ และทั้งสองได้ตกลงเป็นพันธมิตรกันเพื่อต่อสู้กับ
Azzen'Ka แต่ก่อนอื่น เป้าหมายของเขาทั้งสองคือตามหาคนที่สามารถซ่อมแซมอาวุธให้ Murad ได้ก่อน

## แนะนำ

### ไอเทม

Sonic Boots
Spear of Longinus
Shield of the Lost
Medallion of Troy
Rock Shield
Blade of Eternity

### รูน

**LV 3: Onslaught (x 8)**
พลังโจมตี: +2
เจาะเกราะ +3.6
**LV 3: Assassinate**
พลังโจมตี +1.6
ความเร็วโจมตี +1%
**LV 3: Dragon's Claw**
พลังโจมตี +0.9

**LV 3: Rage (x 2)**
อัตราคริติคอล +1.6%

### พลังแฝง

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (คูลดาวน์ 8วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Curse of Death**

**Recovery+**
แทนที่สกิล "Recovery" ด้วย "Recovery+" ซึ่งจะฟื้นฟู HP 660 และมานา 210 ทันที
**Gunslinger**
ได้รับบัฟ Gunslinger 1 ครั้ง และสามารถสะสมเพิ่มได้โดยการ Kill หรือ Assist ซึ่งบัฟแต่ละครั้งจะเพิ่มพลังโจมตี 10 หน่วย และพลังเวท 15 หน่วย

## บทพูด

> บทพูดของสกินอื่น ดูที่: *Yena/บทพูด*
>
>

### เลือกฮีโร่

* **Everyone has their own battle to fight:** ทุกคนต่างมีศึกที่ต้องสู้ทั้งนั้น

* **The enemy of my enemy, is still my enemy:** ศัตรูของศัตรู ยังคงเป็นศัตรูของข้า

* **Who do you think I am?:** แล้วเจ้าคิดว่าข้าเป็นใครกันล่ะ?

### เกิดใหม่

* **I'm ready to fight, For a better future:** ข้าพร้อมที่จะสู้ เพื่ออนาคตที่ดีกว่า

* **Min chongharan iwing** (มิน ชองฮาราน อีวิง): **We stronger together:** รวมกันเราอยู่

* **Shinizu ba vawhor!** (ชีนีซู บา วาวฮอร์!): **Adapt and overcome!:** ปรับตัวและก้าวข้ามขีดจำกัด!

* **Min naho n'athaparan ivawbanan** (มิน นาโฮ นาตาพารัน อีวาวบานาน): **We were made to survive:** เราเกิดมาเพื่ออยู่รอด

### ปกติ

* **Trust, is a luxury we can't afford:** ความเชื่อใจ เป็นความหรูหราที่มิอาจซื้อได้ด้วยเงิน

* **Once an enemy, always an enemy:** อดีตเป็นศัตรู คือศัตรูตลอดไป

* **Everyone has a weakness:** ทุกๆ คนต่างมีจุดอ่อน

* **Always prepare for the worst:** เตรียมพร้อมสำหรับความเลวร้ายที่สุดเสมอ

* **We will create a new world with our own hands:** เราจะสร้างโลกใหม่ขึ้นด้วยมือของเราเอง

### ใช้สกิล

* **Yield!**

* **Yes!**

* **Out with the old!**

* **Inescapable!**

* **Combine!**

* **Split!**

### ได้ First Blood

* **This is for crossing the resistance**

### สังหารต่อเนื่อง

* **There is no place here for you!**

* **Onward!**

### ยั่วยุ

* **Killing you is the only way to resolve this:** ฆ่าเจ้าเป็นวิธีเดียวที่จะแก้ไขปัญหานี้ได้

## แกลเลอรี่

### Splash art

DefaultMercenaryGoddess of LuckCheerleaderGymnast YenaCelestial PriestSanguine BeautyHospital ResidentPirate Queen
### โมเดล

DefaultMercenaryGoddess of LuckCheerleaderGymnast YenaCelestial PriestSanguine BeautyHospital ResidentPirate Queen
### วิดีโอ

Yena Cinematic - ผู้ดิ้นรน จากดินแดนทะเลทรายHero Spotlight - Yenaฮีโร่ใหม่ Yena ! สาวซ่า ท่ายาก !!!เล่นอย่าง Pro EP.63 EVOS.กิตงาย สอนเล่น Yena ใน 8 นาที !!SKIN Spotlight - Goddess of Luck YenaCheerleader Yena - SKIN SpotlightSKIN Spotlight - Celestial Priest YenaSKIN Spotlight - Sanguine Beauty YenaSKIN Spotlight - Hospital Resident Yena

## อ้างอิง

1. ↑ https://www.facebook.com/ROVTH/posts/911741238989326
2. ↑ 2.0 2.1 https://www.facebook.com/ROVTH/posts/1308152269348219
3. ↑ https://www.facebook.com/ROVTH/posts/1433451953484916/
4. ↑ https://www.facebook.com/ROVTH/posts/1685767231586719/
5. ↑ https://www.facebook.com/ROVTH/posts/1601451726684937/
6. ↑ https://www.facebook.com/ROVTH/posts/1812899705540137/
7. ↑ https://www.facebook.com/ROVTH/posts/1841391509357623/
8. ↑ https://www.facebook.com/ROVTH/posts/1954548058041967/
9. ↑ https://www.facebook.com/ROVTH/posts/2086999744796797/

แทงค์
ไฟต์เตอร์
แอสซาซิน
เมจ
แครี่
ซัพพอร์ต